
ПРЕПИС – ИЗВЛЕЧЕНИЕ
От Протокол № 9 /24.09.2025 г.
на общински съвет с.Трекляно
Обл.Кюстендил


Р Е Ш Е Н И Е
№ 53
Прието на заседание на Общински съвет – Трекляно
Проведено на 24.09.2025год.

Относно: Приемане на Прогноза на община Трекляно за периода 2025-2028 г.
Мотиви: Съгласно изискванията на Закона за публичните финанси Общинския съвет одобрява бюджетната прогноза на общината при спазване на изискванията и сроковете предвидени в  БЮ № 3/17.09.2025 г .В настоящата бюджетна прогноза е планирано реалистична оценка за изпълнение на приходите от общинския бюджет. Анализа е направен на база на база изпълнението за няколко предходни години. Базата за разработване на трансферите за местни дейности и целева субсидия за капиталови разходи за периода 2026-2028 е заложена на база първаночалния бюджет на община Трекляно за 2025 г. при стриктно спазване на изискванията на БЮ № 3/17.09.2025 г.
На основание чл.21,ал.2 във връзка с   чл. 21, ал. 1, т. 12, чл. 27, ал. 3  от Закона за местното самоуправление и местната администрация и чл. 83 ал. 2 от Закона за публичните финанси във връзка с Решение на Министерски съвет № 474/17.07.2025 г. за бюджетната процедура за 2026 г. и Указание БЮ № 3/17.09.2025 г. на Министерство на финансите за подготовка и представяне на втори етап на бюджетните прогнози на ПРБ за периода 2026- 2028 г., и резултата от гласувалите 10 „ЗА“, „Против“ – няма, „Въздържали се „ - няма, Общинския съвет

Р Е Ш И:
 1.Общински съвет Трекляно приема бюджетна прогноза на община Трекляно за периода 2026 – 2028 г.
 2.Приема съгласно Приложение № 8 «Прогноза за периода 2026-2028 г. на постъпленията от местни приходи и разходите за местни дейности»
3.Приема съгласно Приложение № 1 «Прогноза на показателите за поети ангажименти и за задължения за разходи за периода 2026-2028 г.»
4.Приема съгласно Приложение № 6г «Прогноза за общинския дълг“ – община Трекляно няма общински дълг и няма намерения да образува такъв. 
5. Общински съвет Трекляно задължава Кмета на община Трекляно да предостави настоящето решение на Министерство на финансите в едно с бюджетната прогоноза и приложенията към нея.










       Председател ОбС: / П/
                                     /инж.Т.Ташев/
Протоколист:  /П/
                                    /г-жа М.Боянова /    





РАЗГЛАСЯВАНЕ:
1.Интернет страницата
2.Информационното табло на административната сграда.












[image: gerb_obshtina_Trekliano_sivo_malko]       ОБЩИНСКИ СЪВЕТ  ТРЕКЛЯНО ,ОБЛАСТ КЮСТЕНДИЛ

ПРЕПИС – ИЗВЛЕЧЕНИЕ
От Протокол № 9 / 24.09.2025 г.
на общински съвет с.Трекляно
Обл.Кюстендил

Р Е Ш Е Н И Е
№ 54
Прието на заседание на Общински съвет – Трекляно
Проведено на 24.09.2025год.


        Относно: Писмо № ОА-Х/ 09.09.2025г.на Областния управител,за разработване на Анализ на потребностите за подкрепа за личностно развитие на децата и учениците на територията на община Трекляно.
         Мотиви:  На основание чл.17,ал.1,т.3,чл.21,ал.1,т.12 от ЗМСМА и чл.196 от ЗУПО, в сила от 01.08.2016г. общините се задължават да изготвят Анализ на потребностите за подкрепа за личностно развитие на децата и учениците.
         Проекта на анализ не противоречи на правото на Европейския съюз. Той е в съответствие с новия Закон за предучилищно и училищно образование.
        Не противоречи и на други нормативни актове, приети от законодателната и изпълнителна власт в РБ.
 На основание чл. 21,ал.2 във връзка с чл. 21, ал.1,т.12 ,чл.17,ал.1,т.3,чл.21, от ЗМСМА и чл.196 от ЗУПО, в сила от 01.08.2016г., и резултата от гласувалите 10 „ЗА“, „Против“ – няма, „Въздържали се „ - няма, Общинския съвет
Р Е Ш И:
	1.ОбС Трекляно приема така предложения Анализ на потребностите за подкрепа за личностно развитие на децата и учениците за 2024/ 2025 учебна година в община Трекляно.
	2.Приетия Анализ да бъде изпратен на Областна администрация гр.Кюстендил.
       Председател ОбС: / П/
                                     /инж.Т.Ташев/
Протоколист:  /П/
                              /г-жа М.Боянова /                                              РАЗГЛАСЯВАНЕ:
1.Интернет страницата
2.Информационното табло на административната сграда.

ПРЕПИС – ИЗВЛЕЧЕНИЕ
От Протокол № 9 / 24.09.2025 г.
на общински съвет с.Трекляно
Обл.Кюстендил


Р Е Ш Е Н И Е
№ 55
Прието на заседание на Общински съвет – Трекляно
Проведено на 24.09.2025год.


	Относно: Приемане на Програма за енергийна ефективност на община Трекляно 2026-2030 год.
Мотиви:   В изпълнение на нормативните изисквания на чл. 12, ал. 2 от Закона за енергийната ефективност (ЗEE) Община Трекляно е разработила Програма за енергийна ефективност за периода 2026-2030 г., която внасяме за приемане от Общинския съвет. Програмата е в съответствие с Указанията на АУЕР и е в изпълнение на Стратегията за устойчиво енергийно развитие на Република България до 2030 г. с хоризонт до 2050 г., Интегрираният план в областта на енергетиката и климата на Република България 2021-2030 г. (ИНПЕК) и с целите, заложени в актовете по чл. 5, ал. 3, т. 1 – 4 на ЗЕЕ - Национален план за действие по енергийна ефективност, Национален план за сгради с близко до нулево потребление на енергия, Национална дългосрочна програма за насърчаване на инвестиции за изпълнение на мерки за подобряване на енергийните характеристики на сградите от обществения и частния национален жилищен и търговски сграден фонд. Изпълнението на програмата ще се отчита ежегодно пред АУЕР.
Общинската програма за енергийна ефективност цели да се намали нивото на енергопотребление в обектите – общинска собственост (сгради, инсталации, улично осветление и др.). 
Главната стратегическа цел на програмата е:    
Намаляване на потреблението на енергия в община Трекляно, чрез система от мерки за енергийна ефективност и балансирано оползотворяване на местните ресурси на основата на съвременни технологии за постигане на 0,3 Gw/h икономия на енергия до 2030 г.
  На  основание  чл.21,ал.2 във връзка с чл.21, ал.1, т.12,чл.27,ал.3 от ЗМСМА и чл. 12, ал. 2 от Закона за енергийната ефективност, и резултата от гласувалите 10 „ЗА“, „Против“ – няма, „Въздържали се „ - няма, Общинския съвет
Р Е Ш И:
1. Общински съвет Трекляно приема Програма за енергийна ефективност на община Трекляно 2026-2030 г.

1. Общински съвет Трекляно възлага на Кмета на Общината да публикува документа - Програма за енергийна ефективност на община Трекляно за периода 2026-2030 г. на официалната страница на общината в интернет.
Приложение: Програма за енергийна ефективност на община Трекляно 2026-2030 г.












       Председател ОбС: / П/
                                     /инж.Т.Ташев/
Протоколист:  /П/
                              /г-жа М.Боянова /  




РАЗГЛАСЯВАНЕ:
1.Интернет страницата
2.Информационното табло на административната сграда.

ПРЕПИС – ИЗВЛЕЧЕНИЕ
От Протокол № 9 / 24.09.2025 г.
на общински съвет с.Трекляно
Обл.Кюстендил


Р Е Ш Е Н И Е
№ 56
Прието на заседание на Общински съвет – Трекляно
Проведено на 24.09.2025год.


    Относно: Проект на наредба за изменение и допълнение на подзаконови нормативни актове ,приети от общински съвет – Трекляно.

Мотиви и причини, които налагат приемането на Наредба за изменение и допълнение на подзаконови нормативни актове, приети от Общински съвет Трекляно. Основание -   чл.21 ал.(2) от ЗМСМА и § 6, ал.1, т.2 от ПЗР на Закона за въвеждане на еврото в Република България /ЗВЕРБ/.
Наличие на нормативна уредба от по-висок ранг на национално ниво. 
На 07.08.2024г. беше приет Закон за въвеждане на еврото в Република България, обн., ДВ, бр. 70 от 20.08.2024 г. С § 6, ал.1, т.2 от ПЗР на закона държавните органи и органите на местното самоуправление са задължени да приведат съществуващата подзаконова нормативна база в съответствие с изискванията на закона, като ал.2 на пар.6 от ПЗР на закона изрично разпорежда, че извършените изменения и допълнения в актовете по ал. 1, т. 2 влизат в сила от датата на въвеждане на еврото в Република България. В изпълнение на цитираното законово задължение всички действащи подзаконови нормативни актове на територията на община Трекляно, относно задължения за заплащане на данъци, такси, цени на услуги, глоби, имуществени санкции, финансово подпомагане и стимулиране, изисквания за посочване равностойност на имущество в лева, както и всички други разпоредби, съдържащи цифров израз в български лева следва да се превалутират по реда на чл.12 от закона, като числовата стойност в левове се раздели на пълната числова стойност на официалния валутен курс, изразен с шест цифри с всичките пет знака след десетичната запетая, като официалният валутен курс не се закръглява или съкращава. Получената сума след превалутиране съгласно чл. 12 от закона се закръглява по реда на чл.13 от Закона за въвеждане на еврото в Република България до втория знак след десетичната запетая на базата на третия знак след десетичната запетая, в съответствие със следното математическо правило за закръгляване: 1. когато третият знак след десетичната запетая е по-малък от пет, вторият знак след десетичната запетая остава непроменен; 2. когато третият знак след десетичната запетая е равен на или по-голям от пет, вторият знак след десетичната запетая се увеличава с една единица. 
Един от основните принципи, които Законът адресира при въвеждане на единната европейска валута в Република България е принципът на приемственост и автоматично превалутиране на суми от левове в евро. Този принцип е залегнал в основата на Регламент (ЕО) 974/98 и най-общо се основава на две положения: 
На първо място, стойностите, посочени в левове в съществуващите правни инструменти (каквито са и подзаконовите нормативни актове на общинските съвети), се считат за стойности в евро при прилагане на официалния валутен курс и правилата за превалутиране и закръгляване. Неотменимо фиксираният курс на лева към еврото ще бъде определен в Регламент (EО) № 2866/98 на Съвета от 31 декември 1998 г. относно валутните курсове към еврото на валутите на държавите-членки, които приемат еврото (ОВ, L 359/1 от 31 декември 1998 г.), но следва да се отбележи, че същият се поддържа вече четвърт век, благодарение на фиксирането на курса на лева към германската марка.    Сегашният фиксиран курс (1,95583) е потвърден, както в Националния план за въвеждане на еврото в Република България, така и в Решение на Народното събрание от октомври 2022 г. 
На второ място – позоваванията в правните инструменти на лева без посочване на стойността, следва да се считат за позовавания на евро
Дейността по подготовката за въвеждане на еврото е мащабен процес, който изисква изменения и в подзаконовата нормативна рамка, поради което със Закона са предвидени съответните делегации за това. Така, с §6 от Преходните и заключителни разпоредби на ЗВЕРБ, на органите на местното самоуправление е възложено да приемат изменения и допълнения в подзаконови нормативни актове, необходими за изпълнението му, като изрично е посочено, че измененията и допълненията в тези актове влизат в сила от датата на въвеждане на еврото в страната. Тази дата, от своя страна, ще бъде определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.
Посочените в подзаконовите нормативни актове стойности на размера на местни такси, цени на услуги и права след датата на въвеждане на еврото в Република България следва да се посочват в евро, т.е. посочените размери на такси и цени на услуги следва да се превалутират автоматично в евро, като се спазят правилата за превалутиране и закръгляване, без да се поставят лицата в по-неблагоприятно положение.
Законът за въвеждане на еврото в Република България поставя изискването за период от 12 месеца след въвеждане на еврото като официална парична единица в България, всички цени да се посочват едновременно в лева и евро.
Република България приема еврото при запазване на официалния валутен курс на лева към еврото, равен на централния курс от 1,95583 лева за 1 евро.
      Действащите към момента подзаконови нормативни актове, подлежащи на изменение съобразно изискванията на закона за въвеждане на еврото в Република България са: 
-НАРЕДБА № 1 ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ;
-НАРЕДБА № 2 ЗА ОПАЗВАНЕ НА ОБЩЕСТВЕНИЯ РЕД
-НАРЕДБА № 3 ЗА  РЕДА  ЗА  ПРИДОБИВАНЕ,  УПРАВЛЕНИЕ И РАЗПОРЕЖДАНЕ  С  ОБЩИНСКО  ИМУЩЕСТВО
-НАРЕДБА № 4 ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ТРЕКЛЛЯНО
-НАРЕДБА № 5 НАРЕДБА ЗА УПРАВЛЕНИЕ НА ОБЩИНСКИТЕ ПЪТИЩА НА ТЕРИТОРИЯТА НА ОБЩИНА ТРЕКЛЯНО
-НАРЕДБА № 6 ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ТРЕКЛЯНО
           Освен наредби, съгласно ЗМСМА, Общински съвет – Трекляно приема правила и правилници, които също представляват нормативни актове по смисъла на Закон за нормативните актове. В тази връзка предлагам да се изменят и следните правила и правилници:
- ВЪТРЕШНИ ПРАВИЛА НА ОБЩИНСКИ СЪВЕТ - ТРЕКЛЯНО ЗА УСЛОВИЯТА И РЕДА ЗА ПРЕДОСТАВЯНЕ НА ДОСТЪП ДО ОБЩЕСТВЕНА ИНФОРМАЦИЯ И ЗА ПРЕДОСТАВЯНЕ НА ДОСТЪП ДО ОБЩЕСТВЕНА ИНФОРМАЦИЯ ЗА ПОВТОРНО ИЗПОЛЗВАНЕ 
- ПРАВИЛНИК ЗА УСЛОВИЯТА И РЕДА ЗА ПОДПОМАГАНЕ С ЕДНОКРАТНИ ФИНАНСОВИ ПОМОЩИ ОТ БЮДЖЕТА НА ОБЩИНА ТРЕКЛЯНО
Принцип на необходимост - необходимо е приемане Наредба за изменение и допълнение на подзаконови нормативни актове, приети от общински съвет Трекляно във връзка с изискванията на ЗВЕРБ.
Принцип на обоснованост - целта на приемането на настоящите промени са обословени от наличието на  нормативна уредба от по-висок ранг на национално ниво - Закон за въвеждане на еврото в Република България, обн., ДВ, бр. 70 от 20.08.2024 г.
Принцип на предвидимост и откритост – проекта с докладната записка и мотивите са публикувани на официалния сайт на Община Трекляно за становище и предложения от заинтересованите лица.
Принцип на съгласуваност - предлаганото приемане на Наредба за изменение и допълнение на подзаконови нормативни актове, приети от общински съвет Трекляно е съгласувано със служителите на звената от Общинска администрация Трекляно, чиято дейност е свързана с прилагане на посочените подзаконови нормативни актове.
Принцип на субсидиарност, пропорционалност и стабилност - при изработването на проекта за изменение и допълнение на Наредба за изменение и допълнение на Наредбата за определянето и администриране на местните такси и цени на услуги на територията на Община Трекляно е спазена разпоредбата на чл. 18а от Закона за нормативните актове, както и разпоредбите на Глави II и III от Закона за нормативните актове. Извършена е предварителна частична оценка на въздействието.
 
II.Цели, които се поставят с изменението на горепосочените нормативни актове.
Проектът на  наредба за изменение на наредбите и правилниците е подготвен с цел своевременно приемане на подзаконовата нормативна уредба във връзка с въвеждането на еврото в Република България с индикативна дата 1 януари 2026г., на основание на който се извършва автоматично превалутиране и адаптиране. 
Привеждане на разпоредбите на наредбата в съответствие с изискванията, правилата и принципите, заложени в Закона за въвеждане на еврото в Република България. 
Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.
Осигуряване на яснота, предвидимост и прозрачност за гражданите и бизнеса относно плащането на местните данъци, местните такси и цени на услуги в евро.
III.Финансови и други средства, необходими за прилагането на новата уредба. 
Прилагането на Наредбите и Правилниците няма да е свързано с изразходване на допълнителни финансови средства от бюджета на общината, както и с допълнителни човешки ресурси.
IV.Очаквани резултати от приемането на измененията и допълненията на горепосочените нормативни актове.
Приемането на измененията и допълненията в Наредбите и правилниците ще спомогне за създаване на условия за решаване на проблемите и организацията на плавно преминаване от левове в евро на територията на община Трекляно. Подобряване на административната ефективност и повишаване на доверието на гражданите към действията на общинската администрация по време на въвеждането на новата валута.

V. Анализ за съответствие с правото на Европейския съюз
Предлаганите проекти за изменения в наредбите и правилниците са в съответствие с нормативните актове от по-висока степен, както и с тези европейското законодателство.
Промените са съобразени и с действащото национално законодателство, както и с приложимото първично и вторично право на ЕС, и не противоречат на релевантни императивни разпоредби.
Проектът на Наредба за изменение и допълнение на подзаконови нормативни актове приети от общински съвет Трекляно е публикуван на официалната страница на Община Трекляно на 21 август 2025 година, на основание чл. 26 от Закона за нормативните актове.
На основание чл. 26, ал. 3 и ал. 4, изречение второ от Закона за нормативните актове, на заинтересованите лица се предоставя 14-дневен срок от датата на публикуване на сайта на общината за предложения и становища по настоящия проект на Наредба за изменение и допълнение на подзаконови нормативни актове приети от общински съвет Трекляно.
Проектът е публикуван на интернет страницата на общината    Предложенията и становищата могат да бъдат депозирани в деловодството на Общинска администрация Трекляно, находящ се на адрес: с. Трекляно, както и на E-mail: obshtina_treklqno@abv.bg.
В рамките на определения в чл. 26, ал. 4 от Закона за нормативните актове 30 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на подзаконови нормативни актове приети от общински съвет Трекляно, като същите ще бъдат публикувани на интернет страницата на Община Трекляно.   Публикуваната справка ще отразява постъпилите предложения и становища, ведно с обосновка на неприетите предложения, като същите ще бъдат оповестени от вносителя преди приемането на акта от Общински съвет – Трекляно.
На основание чл.21,ал.2 във връзка с  чл. 21, ал. 1, т. 23 и ал. 2,чл.27,ал.3 от Закона за местното самоуправление и местната администрация, чл. 11, ал. 3, чл. 8, ал. 1, във връзка с чл. 1, ал. 2 от Закона за местните данъци и такси, чл. 26 и чл. 28 от Закона за нормативните актове, чл. 76, ал. 3 и чл. 79 АПК, и резултата от гласувалите 10 „ЗА“, „Против“ – няма, „Въздържали се „ - няма, Общинския съвет

Р Е Ш И :
	1.ОбС Трекляно дава съгласието си да бъдат актуализирани следните наредби както следва:
§ 1 В НАРЕДБА № 1 ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ;
    	Създава се нов § 6 към Преходните и заключителни разпоредби на наредбата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 2 В НАРЕДБА № 2 ЗА ОПАЗВАНЕ НА ОБЩЕСТВЕНИЯ РЕД 
Създава се нов § 5 към Преходните и заключителни разпоредби на наредбата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
  § 3 В НАРЕДБА № 3 ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ  С  ОБЩИНСКО  ИМУЩЕСТВО
Създава се нов § 9 към Преходните и заключителни разпоредби на наредбата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 4 В НАРЕДБА № 4 ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ТРЕКЛЛЯНО
Създава се нов § 4 към Преходните и заключителни разпоредби на наредбата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 5 В НАРЕДБА № 5 НАРЕДБА ЗА УПРАВЛЕНИЕ НА ОБЩИНСКИТЕ ПЪТИЩА НА ТЕРИТОРИЯТА НА ОБЩИНА ТРЕКЛЯНО
Създава се нов § 7 към Преходните и заключителни разпоредби на наредбата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 6  В НАРЕДБА № 6 ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ТРЕКЛЯНО
Създава се нов § 4 към Заключителни разпоредби на правилата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 7 ВЪВ ВЪТРЕШНИ ПРАВИЛА НА ОБЩИНСКИ СЪВЕТ - ТРЕКЛЯНО ЗА УСЛОВИЯТА И РЕДА ЗА ПРЕДОСТАВЯНЕ НА ДОСТЪП ДО ОБЩЕСТВЕНА ИНФОРМАЦИЯ  И ЗА ПРЕДОСТАВЯНЕ НА ДОСТЪП ДО ОБЩЕСТВЕНА ИНФОРМАЦИЯ ЗА ПОВТОРНО ИЗПОЛЗВАНЕ 
Създава се нов § 4 към Заключителни разпоредби на правилата със следното съдържание:
„След датата на въвеждане на еврото в Република България, размерът на всички парични стойности от Наредбата, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 8 ПРАВИЛНИК ЗА УСЛОВИЯТА И РЕДА ЗА ПОДПОМАГАНЕ С ЕДНОКРАТНИ ФИНАНСОВИ ПОМОЩИ ОТ БЮДЖЕТА НА ОБЩИНА ТРЕКЛЯНО
Създава се нов § 6 към Преходните и Заключителни разпоредби на правилника със следното съдържание:
„След датата на въвеждане на еврото в Република България, размерът на всички парични стойности от правилника, посочени в български лева, се превалутира и закръглява в евро, съобразно реда по чл. 12 и чл.13 от Закона за въвеждане на еврото в РБ.“
§ 9. Наредбата за изменение и допълнение на подзаконови нормативни актове, приети от общински съвет Трекляно, е приета с Решение №  56  взето с протокол № 9 от 24.09.2025г. и влиза в сила от датата на въвеждане на еврото в Република България.

   2.Възлага на Кмета на Община Трекляно осъществяването на всички дейности, необходими за правилното и законосъобразно изпълнение на решението.

       Председател ОбС: / П/
                                     /инж.Т.Ташев/
Протоколист:  /П/
                              /г-жа М.Боянова /  
РАЗГЛАСЯВАНЕ:
1.Интернет страницата
2.Информационното табло на административната сграда.

ПРЕПИС – ИЗВЛЕЧЕНИЕ
От Протокол № 9 / 24.09.2025 г.
на общински съвет с.Трекляно
Обл.Кюстендил

Р Е Ш Е Н И Е
№ 57
Прието на заседание на Общински съвет – Трекляно
Проведено на 24.09.2025год.

Относно: Отпускане финансова помощ на социално слаби и болни лица от общината.
         Мотиви: Във връзка с постъпили заявления до кмета на община Трекляно за отпускане от бюджета на общината еднократна финансова помощ на болни и социално слаби лица,  се проведе  заседание на ПК по „Здравеопазване, образование, култура и духовно развитие, социални дейности“ към ОбС Трекляно.В заседанието се разгледа заявлението, обсъди и предложени за приемане в ОбС. 
На основание чл. 21, ал. 2, във връзка с чл. 21, ал. 1, т. 6 и т. 23, във връзка чл. 27, ал. 4 и ал. 5 от ЗМСМА, във връзка с чл. 2, т.4, чл.2, т.1, чл. 3, чл.4, ал. 1 и ал.2 от Правилника за условията и реда за подпомагане с еднократни финансови помощи от бюджета на община - Трекляно, и резултата от поименното гласуване: г-н Ан. Петров „ЗА“, г-н Б. Гърков „ЗА“,  г-жа Г. Йосифова „ЗА“, г-н Зд.Евтимов „ЗА“, г-жа К. Асенова „ЗА“, г-н М. Димов „ЗА”, г-жа Ст. Стаменкова “ЗА“, г-н Ст. Борисов “ЗА“, г-жа Т. Веселинова „ЗА“, г-н Т.Ташев „ЗА“, Против - няма, Въздържали се – няма, Общински съвет – Трекляно  
                                                                                   
                                                    Р Е Ш И:
Общински съвет Трекляно дава съгласие за отпускане на финансова помощ на  
1. Стоян Ивайлов Зарев, с. Сушица – 100.00 лв.
2. Пенка Димитрова Стоименова,  с. Средорек  – 100.00 лв.
3. Димитър Асенов Велинов,  с. Д. Коритен  – 200.00 лв.
[bookmark: _GoBack]4. Диан Петков Монев,  с. Бъзовица  – 100.00 лв.
5. Лиляна Петкова Тасева,  с. Бъзовица  – 100.00 лв.
  6. Борянка Алексова Монева,  с. Бъзовица  - 200.00 лв.
  7. Димитър Стоименов Миланов, с. Бъзовица  – 200.00 лв.
8. Снежанка Савова Велинова,  с. Средорек – 100.00 лв.
9. Елка Савова Велинова,  с. Средорек – 100.00 лв.
10. Росица Атанасова Герасимова,  с. Средорек – 200.00 лв.
11. Маргарита Крумова Стоименова, с. Злогош  – 100.00 лв.
12. Димитринка Ев. Стоименова,  с. Средорек – 100.00 лв. 
13. Светла Иванова Андреева,  с. Средорек – 200.00 лв.
14. Валери Боянов Яначков,  с. Д. Коритен – 100.00 лв.
15. Светослав Стойчев Стоичков с.Уши. – 200.00 лв.
16. Милена Рангелова Юрукова с.Сушица – 300.00 лв.
17. Цветелина Фанчова Иванова с.Трекляно  – 300.00 лв.











       Председател ОбС: / П/
                                     /инж.Т.Ташев/
Протоколист:  /П/
                              /г-жа М.Боянова /  











РАЗГЛАСЯВАНЕ:
1.Интернет страницата
2.Информационното табло на административната сграда.

